
OBRAZLOŽENJE FINANCIJSKOG PLANA ZA PERIOD 2026.-2028. GODINE

Prihodi i primici

Na kontu 6711 Prihodi iz nadležnog proračuna za financiranje poslovanja u sklopu redovne djelatnosti planiran je veći iznos sredstava u 2026. godini u odnosu na 2025. godinu i to 1.286.300,00 EUR. Najveći razlog tomu je rast plaća u javnim službama kroz godine zbog rasta troškova plaća u javnim službama.
Na kontu 6711 i 6712 planirana su sredstva u iznosu od 456.580,00 EUR za područje programske djelatnosti od čega se 252.710,00 EUR odnosi na nabavu nefinancijske imovine (otkup muzejske građe i obnova pročelja i stolarije).
Na kontu 6614 su planirana sredstva iz vlastitih izvora u iznosu od 4.000,00 EUR što se odnosi na prodaju proizvoda (publikacije, knjige, suveniri i slično).
Na kontu 6615 planirana su vlastita sredstva u iznosu 13.000,00 EUR što se odnosi na vodstva, radionice, gostovanja naših izložbi u drugim muzejima i sl. 
Na kontu 6526 su iz ostalih izvora planirana sredstva u iznosu 5.000,00 EUR, a što se odnosi na prodaju ulaznica posjetiteljima u muzeju.
Na kontu 6526 za pomoći od grada i županije u 2026. godini planirana sredstva u iznosu od 5.500,00 za sufinanciranje izložbi, programa i aktivnosti uz financiranje od strane Grada Osijeka te Osječko-baranjske županije.







Rashodi i izdaci

Iz proračuna je planirano 1.742.880,00 EUR za 2026.g. za rashode redovne i programske djelatnosti. Najznačajniji se rast rashoda u ovom dijelu troškova odnosi na trošak plaća djelatnika te ostala materijalna prava djelatnika zbog rasta troškova plaća u javnim službama.
Na kontu 3111 su planirana sredstva u iznosu od 910.000,00 EUR. U obzir je uzeto povećanje minulog rada za djelatnike, napredovanja radnih mjesta te zadnje povećanje osnovice.
Na kontu 3113 planirano je u 2025. godini sredstava u iznosu 6.000,00 EUR. Muzej Slavonije ima propisanu svaku subotu kao radnu za posjetitelje muzeja, te je uvijek potreban djelatnik koji će prema nalogu poslodavca odraditi dežurstvo za tu subotu. Također, za održavanje određenih aktivnosti poput radionica unutar muzeja je potrebno da djelatnik odradi dežurstvo izvan svog redovnog radnog vremena. 
Na kontu 3121 Ostali rashodi za zaposlene planirana su sredstva u iznosu 38.000,00 EUR za djelatnike i to za isplatu božićnice 300 EUR, uskrsnice 100 EUR, dara za djecu do 15 godina starosti 100 EUR, regresa 300 EUR, jubilarne nagrade te otpremnine zbog odlaska u mirovinu.
Na kontu 3212 su planirana sredstva u iznosu od 24.000,00 EUR koji se prvenstveno odnose za naknade za prijevoz djelatnika s posla i na posao.
Na kontu 3223 Energija (toplinska i električna) planirano je 35.000,00 EUR zbog  rasta cijena režija uz najavljeno ukidanje subvencija za pravne osobe zbog koje su računi uvijek bili u nižem iznosu.
Na kontu 3237 planirano je 23.000,00 EUR koji se odnose najvećim dijelom na usluge studentskog centra za studente koji rade u Suvenirnici. Također, uključene su i usluge prijepisa, prijevoda, lekture i slično, kao i agencija.
Na kontu ostalih usluga 3239 je planirano 23.000,00 EUR što se odnosi na grafičke i tiskarske usluge za izložbe i slično te za usluge čuvanja imovine i osoba (zaštita od požara i zaštita na radu te zaštitarske usluge tijekom određenih događanja u muzeju).
Za programsku djelatnost iz proračuna je planirano 456.580,00 EUR.
Po kontu 3237 planirano je 56.780,00 EUR koji se odnose na prijevode, lekture, dizajn i idejna rješenja. 
Na kontu 3239 planirano je 115.090,00 EUR, najvećim dijelom za restauraciju knjižnične građe, digitalizaciju muzejske građe i ostalo. 
Na kontu 4227 planirano je 61.690 EUR nabavu opreme za čuvaonice poput metalnog ladičara, polica, aluminijskih sanduka, sigurnosnih ormara...
Na kontu 4243 planiran je otkup muzejske građe u iznosu 33.250,00 EUR.
Na kontu 4511 planirano je 138.500,00 EUR za obnovu pročelja i stolarije (izradu vanjskih prozora na katu i popravak postojećih prozora).

Ukupne i dospjele obaveze

	
	Stanje obveza na dan 31.12.2024.
	Stanje obveza na dan 30.06.2025.

	Ukupne obveze
	44.861,13
	83.119,16

	Dospjele obveze
	0,00
	0,00



Muzej Slavonije uspješno podmiruje svoje obveze i nema dospjelih obveza na datum 30.06.2025. te sve nedospjele obveze u iznosu od 83.119,16 EUR dospijevaju na naplatu tijekom srpnja 2025. godine kada će iste biti i podmirene. Nedospjele obveze se odnose na obveze za rashode poslovanja te međusobne obveze subjekata općeg proračuna (najznačajniji dio nedospjelih obveza se odnosi na obveze za zaposlene, odnosno plaće redovnih djelatnika i pripravnice (HZZ) za 06/2025. koje će biti podmirene u srpnju 2025. godine te zatim na obveze za intelektualne i osobne usluge.


 U Osijeku, 17.10.2025.
Ravnateljica:
Zdenka Predrijevac




 

